ՀԻՄՆԱՎՈՐՈՒՄ

<<ՄՈՒԼՏԻ ԳՐՈՒՊ ԿՈՆՑԵՌՆ>> ՍՊԸ-ԻՆ ԴՊՐՈՑԻ և ՄԱՆԿԱՊԱՐՏԵԶԻ ՇԵՆՔԵՐԻ ԿԱՌՈՒՑՄԱՆ ՆՊԱՏԱԿՈՎ ՀՈՂԱՏԱՐԱԾՔԻ ՀԱՏԿԱՑՄԱՆ ՄԱՍԻՆ>> ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 Աբովյան համայնքի ավագանու քննարկմանը ներկայացվող նախագիծը մշակվել է ՀՀ հողային օրենսգրքի 75-րդ հոդվածի, <<Տեղական ինքնակառավարման մասին>> ՀՀ օրենքի 18-րդ հոդվածի 1-ին մասի 21-րդ և 29-րդ կետերի և ՀՀ քաղաքաշինության կոմիտեի նախագահի տեղակալի 2022 թվականի փետրվարի 17-ի N 06/11.1/1363-2022 գրության պահանջներին համապատասխան:

<<Մուլտի Գրուպ Կոնցեռն>> ՍՊ ընկերության կողմից Աբովյան համայնքի Զորավար Անդրանիկի թիվ 11,17,18,19,23,24, հասցեների հողամասերում կառուցվում են բազմաբնակարան շենքեր, հետևաբար կարիք է առաջացել համալիր փորձաքննություն անցկացնելու: Համալիր փորձաքննության վերաբերյալ ՀՀ քաղաքաշինության կոմիտեն տվել է համապատասխան ցուցումներ դպրոցի և մանկապարտեզի շենքերի կառուցման նպատակով տարածքներ տրամադրելու մասին:

Հաշվի առնելով այն հանգամանքը, որ կառուցվելիք բազմաբնակարանների միջշենքային տարածքներում քաղաքաշինական նորմերին համապատասխան տարածքներ առկա չեն դպրոց և մանկապարտեզ կառուցելու համար, ուստի, ելնելով վերոգրյալից, գտնում ենք նպատակահարմար տարածքից 100 մետր հեռավորության վրա գտնվող համայնքային սեփականություն հանդիսացող /կադաստրային ծածկագիր՝ 07-002-0117-0002-ից/ 0,7 հա բնակավայրերի նպատակային նշանակության հողատարածքը անհատույց օգտագործման իրավունքով հատկացնել <<Մուտի Գրուպ Կոնցեռն>> ՍՊ ընկերությանը՝ դպրոցի և մանկապարտեզի շենքերը կառուցելու նպատակով՝ պայմանով, որ ավարտելուց հետո այն օրենքով նախատեսված կարգով կվերադարձվի համայնքին:

ՀԱՄԱՅՆՔԻ ՂԵԿԱՎԱՐ՝ ԷԴ.ԲԱԲԱՅԱՆ

ՏԵՂԵԿԱՆՔ

<<ՄՈՒԼՏԻ ԳՐՈՒՊ ԿՈՆՑԵՌՆ>> ՍՊԸ-ԻՆ ԴՊՐՈՑԻ և ՄԱՆԿԱՊԱՐՏԵԶԻ ՇԵՆՔԵՐԻ ԿԱՌՈՒՑՄԱՆ ՆՊԱՏԱԿՈՎ ՀՈՂԱՏԱՐԱԾՔԻ ՀԱՏԿԱՑՄԱՆ ՄԱՍԻՆ>> ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

<<Մուլտի Գրուպ Կոնցեռն>> ՍՊԸ-ին դպրոցի և մանկապարտեզի շենքերի կառուցման նպատակով հողատարածքի հատկացման մասին>> Աբովյան համայնքի ավագանու որոշման նախագծի ընդունման առնչությամբ Աբովյան համայնքի ծախսերում փոփոխություններ չեն առաջանում:

ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ ՊԵՏ՝ ԱՆՆԱ ՉՈԲԱՆՅԱՆ